Diari Oficial de la Generalitat Valenciana


Sumari del DOGV 2249, del 20-04-1994 (1994/831189)

DECRET 76/1994, de 12 d'abril, del Govern Valencià, pel qual s'estableixen les quanties dels preus públics que ha de rebre la Conselleria d'Educació i Ciència per la prestació dels serveis d'ensenyament de musica, dansa i idiomes.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/04/12/76/dof/vci/html**

### Dades del document

Número de DOGV
:   2249

Data del DOGV
:   20-04-1994

Secció del DOGV
:   DISPOSICIONS GENERALS

Número del document
:   1994/831189


Data del document
:   12-04-1994

Organisme emissor
:   Conselleria de Educació i Ciència

Tipus de document
:   Decret

Anàlisi jurídica

DECRET 76/1994, de 12 d'abril, del Govern Valencià, pel qual s'estableixen les quanties dels preus públics que ha de rebre la Conselleria d'Educació i Ciència per la prestació dels serveis d'ensenyament de música, dansa i idiomes. [94/2424]  
El Decret 73/1991, de 13 de maig, del Govern Valencià, va establir el règim de regulació dels preus públics i el procediment de fixació i aprovació de les quanties d'aquests serveis.  
A més, els Decrets 227/1991, de 9 de desembre i 159/1992, de 28 de desembre, del Govern Valencià, determinaren la relació de béns, serveis i activitats susceptibles de ser retribuïts per mitjà de preus públics per la Conselleria de Cultura, Educació i Ciència, entre d'altres.  
Igualment, la disposició addicional setena de la Llei 7/1992, de 28 de desembre, de Pressupostos de la Generalitat Valenciana per a l'exercici de 1993, va disposar que a partir de l'entrada en vigor d'ella mateixa, les contraprestacions pels ensenyaments de música, art dramàtic, dansa i idiomes, tindrien la consideració de preus públics, i va deixar sense contingut els epígrafs 2.1.1, 2.2.1 i 2.3.1 de l'article 76 de la Llei de la Generalitat Valenciana 7/1989, de 20 d'octubre, de Taxes.  
D'acord amb tot l'anterior, amb l'elaboració prèvia de l'informe econòmico-financer, del qual es desprèn que els preus proposats no cobreixen els costs dels serveis, i vist l'informe favorable que ha emès la Conselleria d'Economia i Hisenda, escau aprovar l'import dels esmentats preus públics.  
Per tot això, d'acord amb allò que es disposa en l'article 3.2.a) del Decret 73/1991, de 13 de maig, del Govern Valencià, a proposta del conseller d'Educació i Ciència, després de la deliberació del Govern Valencià, en la reunió del dia 12 d'abril de 1994,   
DECRETE:  
Article primer  
S'aproven les quanties dels preus públics per la prestació dels serveis de l'ensenyament de música, dansa i idiomes que ha de rebre la Conselleria d'Educació i Ciència durant el curs 94/95, que s'inclouen en els annexos d'aquest decret.  
Article segon  
1. Estaran exempts del pagament de preus públics pels conceptes determinats en l'apartat 3 d'aquest article:  
a) Els alumnes membres de famílies nombroses d'honor i de segona categoria.  
b) Els alumnes beneficiaris de beques regulades pel Reial Decret 2298/1983, de 28 de juliol.  
2. Tindran una bonificació del 50% dels preus públics pels conceptes determinats en l'apartat 3 d'aquest article els alumnes membres de família nombrosa de primera categoria.  
3. Els conceptes als quals s'aplicaran les exempcions i les bonificacions seran:  
- Matrícula per assignatura.  
- Assignatura pendent.  
- Examen de revàlida o aptitud.  
- Drets d'examen (cicles elemental i superior).  
DISPOSICIÓ FINAL  
Es faculta el conseller d'Educació i Ciència perquè dicte les disposicions necessàries per al desenvolupament i l'aplicació d'aquest decret.  
València, 12 d'abril de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZÁLEZ  
ANNEX I  
Preu dels ensenyaments de música  
Conceptes Import en pessetes  
1. Ensenyaments anteriors a la LOGSE. Alumnes oficials.  
1.1 Matrícula per assignatura. Grau elemental 3.443  
1.2 Matrícula per assignatura. Grau mitjà 3.443  
1.3 Matrícula per assignatura. Grau superior 3.443  
1.4 Assignatures pendents. Grau elemental 3.443  
1.5 Assignatures pendents. Grau mitjà 3.443  
1.6 Assignatures pendents. Grau superior 3.443  
2. Ensenyaments anteriors a la LOGSE. Alumnes lliures.  
2.1 Matrícula per assignatura. Grau elemental 1.617  
2.2 Matrícula per assignatura. Grau mitjà 1.617  
2.3 Matrícula per assignatura. Grau superior 1.617  
3. Ensenyament LOGSE. Grau elemental. Alumnes oficials.  
3.1 Curs complet. Matrícula per assignatura 3.443  
3.2 Assignatures pendents 3.443  
4. Altres conceptes.  
4.1 Cursos especials, monografies, intensius. Per nivell 10.000.  
4.2. Serveis generals.  
4.2.1 Certificats oficials i personals 2.040  
4.2.2 Iniciació d'expedient 2.040  
4.2.3 Expedició de la targeta d'identitat 438  
4.2.4 Renovació de la targeta d'identitat 438  
4.2.5 Trasllat de matrícula 2.040  
4.2.6 Compulsa de documents 800  
4.2.7 Inscripció anual de centres no oficials adscrits 2.000  
ANNEX II  
Preus dels ensenyaments de dansa  
Conceptes Import en pessetes  
1. Ensenyaments anteriors a la LOGSE. Alumnes oficials.  
1.1 Matrícula per assignatura 4.000  
1.2 Assignatures pendents 7.000  
2. Ensenyaments anteriors a la LOGSE. Alumnes lliures.  
2.1 Matrícula per assignatura 2.000  
3. Ensenyament LOGSE. Grau Elemental. Alumnes oficials.  
3.1 Curs complet. Matrícula per assignatura 5.000  
3.2 Assignatures pendents 8.000  
4. Altres conceptes.  
4.1 Cursos especials, monogràfics, intensius. Per nivell 10.000  
4.2 Serveis generals.  
4.2.1 Certificats oficials i personals 2.040  
4.2.2 Obertura d'expedients 2.040  
4.2.3 Expedició de targeta d'identitat 438  
4.2.4 Renovació de targeta d'identitat 438  
4.2.5 Trasllat de matrícula 2.040  
4.2.6 Compulsa de documents 800  
4.2.7 Inscripció anual de centres no oficials adscrits 2.000  
ANNEX III  
Preu dels ensenyaments d'idiomes  
Concepte Import en pessetes  
1. Pla antic que cal extingir. (Anterior Llei 29/1981, 24 de juny). Alumnes lliures.  
1.1 Matrícula per assignatura 1.617  
1.2 Examen de revàlida o aptitud 4.818  
2. Pla nou. (RD 1523/1989, d'1 de desembre, i Decret de la GV 48/1993, de 5 d'abril). Alumnes oficials.  
2.1 Matrícula per assignatura 4.818  
2.2 Assignatures pendents 4.818  
3. Pla nou. (RD 1523/1989, d'1 de desembre, i Decret de la GV 48/1993, de 5 d'abril). Alumnes lliures.  
3.1 Drets d'examen. Cicle elemental 4.818  
3.2 Drets d'examen. Cicle superior 4.818  
4. Altres conceptes.  
4.1 Cursos especials, monogràfics, intensius. Per nivell 10.000  
4.2 Serveis generals.  
4.2.1 Certificats oficials i personals 2.040  
4.2.2 Obertura d'expedients 2.040  
4.2.3 Expedició de targeta d'identitat 438  
4.2.4 Renovació de targeta d'identitat 438  
4.2.5 Trasllat de matrícula 2.040  
4.2.6 Compulsa de documents 800


Còpia Permalink ELI